Zofia Kawecka

mini|Grob Zofie Kawecke
**Zofia Lubina Kawecka**, [fonetski: Zofja Lubina Kavecka] (Tuzla, 4. aprila 1888. – Poznań, 22. oktobra 1971.) bila je poljska bibliotekarka, učiteljica, prevoditeljica, društvena aktivistkinja, feministkinja.

## Biografija 
Zofia Kawecka rođena je u Tuzli u porodici sudskog službenika. Nakon određenog vremena, preselila se sa ocem u Sarajevo. U to vrijeme mogućnost srednjoškolskog obrazovanja za žene u Bosni bila je izuzetno ograničena. Stoga je, kako bi nastavila školovanje, poslana u Krakov, gdje je pohađala gimnaziju Svete Jadvige*.* Poslije toga, studirala je njemačku i klasičnu filologiju na Jagelonskom univerzitetu (1906.–1910.). Također je godinu dana studirala na Univerzitetu u Beču. Godine 1911. doktorirala je filozofiju, braneći disertaciju *Muskatbluts Leben und* *Dichten.* Bila je jedna od prvih žena rođenih u Bosni i Hercegovini koja je stekla titulu doktora nauka. Kawecka je bila uključena u aktivnosti poljsko-jugoslovenskog društva u Poznanju u sklopu kojeg je, između ostalog, objavljivan časopis „Przegląd Polsko-Jugosłowiański”*("Poljsko-jugoslovenska rubrika").* Objavljivala je prijevode i članke o kulturi i istoriji južnih Slavena u lokalnim časopisima poput: "Kurier Poznański" (1928.–1930.), "Przegląd Muzyczny" (1921.), "Tęcza" (1931.), "Dziennik Poznański" (1933.), "Przegląd Współczesny" (1924.). Godine 1936. kralj Jugoslavije dodjelio joj je oficirski krst Ordena Svetog Save za doprinos u promociji kulture i književnosti jugoslovenskih naroda u Poljskoj. U 1933. godini predstavljala je Poljsku na Trećem kongresu jedinstva slavenskih žena u Beogradu.

U septembru 1939. Kawecka je bila zapovjednik protuzračne odbrane u biblioteci. 23. decembra 1939. izbačena je iz svog stana u ul. Małeckiego. Početkom 1940. preselila se u Varšavu, gdje je održavala tajne časove njemačkog jezika u državnoj gimnaziji M. Curie-Skłodowskej. Bila je aktivna u odboru samopomoći zaposlenih Univerziteta u Poznanju i u Varšavskom odboru za socijalnu samopomoć. U julu 1941. preselila se na imanje Głazów blizu Sandomierza, gdje je radila i kao učiteljica. Po završetku njemačke okupacije, od septembra 1944. do 14. aprila 1945. godine, predavala je u srednjoj školi u Sandomierzu. Vratila se u Poznanj, gdje je 24. aprila 1945. godine nastavila raditi u Univerzitetskoj biblioteci. Od 1950. do penzionisanja 1958. godine bila je njena direktorica.

Od 1956. godine živjela je u biblioteci. Nakon njene smrti, stan joj je preuređen u jednu od bibliotetskih sala.

## Djela 
* Zofia Kawecka: *Królewicz Marko w historji Serbji i w pieśni ludowej*. Poznań: 1928, s. 12. .
* Zofia Kawecka: *Bibliografja regionalna za lata 1930–1932 włącznie*. Poznań: Wyd. Zarząd st. m. Poznania, 1934, s. 246. .
* Zofia Kawecka: *O bibliografji regjonalnej : (koreferat)*. Warszawa: 1936, s. 299. .
* Zofia Kawecka: *Materiały do katalogu inkunabułów Biblioteki Głównej Uniwersytetu im. A. Mickiewicza*. Poznań: Uniw. im. A. Mickiewicza, 1960, s. 143. .

**Knjige za djecu**

* Zosia Kawecka: *Cudne Bajki*. Adam Setkowicz (ilustr.). Kraków: Salon Malarzy Polskich, 1925, s. 16.
* Zosia Kawecka: *Kopciuszek*. Leon Perfecki (ilustr.). Kraków: Salon Malarzy Polskich, 1925, s. 16.
* Zosia Kawecka: *Tomcio Paluch*. Leon Perfecki (ilustr.). Kraków: Salon Malarzy Polskich, 1925, s. 16.
* Zofja Kawecka: *Robinson Kruzoe*. Daniel Defoe (oryg.). Kraków: Salon Malarzy Polskich, 1925, s. 16.
* Zosia Kawecka: *Jaś i Małgosia : opowiadanie*. Leon Perfecki (ilustr.). Kraków: Salon Malarzy Polskich, 1925, s. 16.
* Zosia Kawecka: *Przygody Zosi i Maciusia*. Adam Setkowicz (ilustr.). Kraków: Salon Malarzy Polskich, 1925, s. 16.
* Zosia Kawecka: *Wierszyki i powiastki dla grzecznych dzieci*. Adam Setkowicz (ilustr.). Kraków: Salon Malarzy Polskich, 1936, s. 16.

## Reference 
Kategorija:Rođeni 1888.
Kategorija:Umrli 1971.
Kategorija:Biografije, Tuzla
Kategorija:Poljski naučnici
Kategorija:Poljski prevodioci
Kategorija:Poljaci u Bosni i Hercegovini